Source: https://www.financnasprava.sk/sk/obcania/dane/dan-z-prijmov/informovanie-dan-prijem
Timestamp: 2019-02-20 13:51:08+00:00
Document Index: 14491233

Matched Legal Cases: ['§ 6', '§ 6', '§ 6', '§ 17', '§ 10', '§ 22', '§ 13', '§ 3', '§ 50', '§ 4', '§ 6', '§ 2', '§ 51', '§ 51', '§ 25', 'súd ', '§ 3', '§ 25', '§ 3', '§ 20', '§ 2', '§ 51', '§ 2', '§ 51', '§ 25', '§ 42', '§ 5', '§ 34', '§ 7', '§ 8', '§ 43', '§ 35', '§ 5', '§ 6', '§ 5', '§ 5', '§ 34', '§ 5', '§ 6', '§ 6', '§ 11', '§ 15', '§ 17', '§ 6', '§ 5', '§ 34', '§ 6']

Informovanie o dani z príjmov
Všeobecné informácie o dani z príjmov
Príjmy z prenájmu nehnuteľností , vrátane príjmov z prenájmu hnuteľných vecí, ktoré sa prenajímajú ako príslušenstvo nehnuteľnosti - § 6 ods. 3 zákona
Príjmy z použitia diela a použitia umeleckého výkonu - § 6 ods. 4 zákona
Daňovník s neobmedzenou daňovou povinnosťou (rezident SR)
Daňovník s obmedzenou daňovou povinnosťou (nerezident SR)
Povinosť platiť preddavky
Platenie preddavkov štvrťročne
Platenie preddavkov mesačne
Pani Eva Nová bola v roku 2017 zamestnaná a prenajímala vlastný byt na základe nájomnej zmluvy. Z dôvodu prenajímania nehnuteľnosti je registrovaná na príslušnom daňovom úrade a má pridelené daňové identifikačné číslo (DIČ). Pani Nová si nemôže uplatniť nezdaniteľnú časť na manžela...
celé zadanie [.pdf; 281 kB; nové okno]
riešenie [.pdf; 268 kB; nové okno] (vyplnené daňové priznanie)
príjmy spoločníkov verejnej obchodnej spoločnosti a komplementárov komanditnej spoločnosti, a to podiely na zisku, podiely na likvidačnom zostatku pri likvidácii spoločnosti, vyrovnacie podiely pri zániku účasti spoločníka vo verejnej obchodnej spoločnosti alebo pri zániku účasti komplementára v komanditnej spoločnosti
príjmy z príležitostných činností vrátane príjmov z príležitostnej poľnohospodárskej výroby, lesného a vodného hospodárstva a z príležitostného prenájmu hnuteľných vecí; za príjem z príležitostnej činnosti sa nepovažuje príjem dosahovaný z činnosti vykonávanej na základe zmluvného vzťahu, ak vyplácajúci daňovník, ktorý je právnickou osobou alebo fyzickou osobou s príjmami podľa § 6, môže znížiť základ dane podľa § 17 až 29 o odmenu vyplatenú na základe dokladu spĺňajúceho náležitosti účtovného dokladu podľa § 10 ods. 1 písm. a) až d) zákona č. 431/2002 Z. z. [nové okno] o účtovníctve v znení neskorších predpisov
kompenzačné platby podľa § 22 ods. 5 zákona č. 250/2012 Z. z. [nové okno] o regulácii v sieťových odvetviach
náhrada nemajetkovej ujmy podľa § 13 ods. 2 Občianskeho zákonníka [nové okno], okrem náhrady nemajetkovej ujmy, ktorá bola spôsobená trestným činom
príjmy za výkup odpadu vyplatené podľa § 3 ods. 6 zákona č. 79/2015 Z. z. [nové okno] o odpadoch a o zmene a doplnení niektorých zákonov
príjmy na základe zmluvy o sponzorstve v športe (§ 50 a 51 zákona č. 440/2015 Z. z. [nové okno] o športe) prijaté športovcom podľa § 4 ods. 3 písm. a) a b) zákona č. 440/2015 Z. z [nové okno] o športe
náhrada za stratu času dobrovoľníka zapísaného v informačnom systéme športu podľa § 6 ods. 2 písm. e) zákona č. 406/2011 Z. z. [nové okno] o dobrovoľníctve v znení zákona č. 440/2015 Z. z. [nové okno].
podiel na výsledku podnikania vyplácaný tichému spoločníkovi verejnej obchodnej spoločnosti
príjem z prerozdelenia kapitálového fondu z príspevkov
Dani z príjmov podlieha podiel na zisku (dividenda) vyplácaný zo zisku obchodnej spoločnosti alebo družstva určeného na rozdelenie osobám, ktoré sa podieľajú na ich základnom imaní, alebo členom štatutárneho orgánu alebo členom dozorného orgánu tejto obchodnej spoločnosti alebo družstva, a to zo zisku vykázanom za zdaňovacie obdobie začínajúce najskôr 1.1.2017.
Ak podiel na zisku plynie daňovníkovi s neobmedzenou daňovou povinnosťou (rezidentovi SR)
zo zdrojov na území SR, zdaňuje sa daňou vyberanou zrážkou vo výške 7 %,
zo zdrojov v zahraničí od daňovníka s obmedzenou daňovou povinnosťou (s výnimkou daňovníka nezmluvného štátu), fyzická osoba ho zdaňuje cez podané daňové priznanie ako súčasť osobitného základu dane sadzbou dane vo výške 7 %,
zo zdrojov v zahraničí od daňovníka nezmluvného štátu (§ 2 písm. x) zákona o dani z príjmov), je u fyzickej osoby súčasťou osobitného základu dane (§ 51e zákona) pri podaní daňového priznania fyzickej osoby a zdaňuje sa sadzbou dane vo výške 35 %.
Dani z príjmov podlieha aj podiel na zisku (dividenda) vyplácaný zo zisku obchodnej spoločnosti alebo družstva určeného na rozdelenie osobám, ktoré sa podieľajú na ich základnom imaní, alebo členom štatutárneho orgánu alebo členom dozorného orgánu tejto obchodnej spoločnosti alebo družstva, a to zo zisku vykázanom za zdaňovacie obdobia do 31.12.2003. Ak tieto podiely na zisku vykázanom za zdaňovacie obdobia do 31.12.2003 plynú v zdaňovacom období začínajúcom najskôr od 1.1.2017 fyzickej osobe ako daňovníkovi s neobmedzenou daňovou povinnosťou (rezidentovi SR)
zo zdrojov na území SR, zdaňujú sa daňou vyberanou zrážkou vo výške 7 %,
zo zdrojov v zahraničí (bez ohľadu na to, či zo zmluvného štátu, resp. nezmluvného štátu), sú súčasťou osobitného základu dane (§ 51e zákona) pri podaní daňového priznania a sú zdaňované sadzbou dane vo výške 7 %.
Vyrovnací podiel vyplatený spoločníkovi spoločnosti s ručením obmedzeným alebo členovi družstva pri zániku jeho účasti v spoločnosti alebo družstve je predmetom dane z príjmov, ak sa výška vyrovnacieho podielu určila na základe riadnej individuálnej účtovnej závierky za účtovné obdobie začínajúce najskôr 1.1.2017. Z tohto príjmu plynúceho zo zdrojov na území Slovenskej republiky daňovníkovi s neobmedzenou daňovou povinnosťou sa daň vyberá zrážkou vo výške 7 %.
Základom dane pre daň vyberanú zrážkou je vyrovnací podiel znížený o hodnotu splateného vkladu zistenú podľa § 25a písm. c) až f) zákona o dani z príjmov za každý podiel jednotlivo, pričom ak je hodnota jednotlivého splateného vkladu vyššia ako vyrovnací podiel, na rozdiel sa neprihliada. Pri splatenom vklade obstaranom do 31.12.2015 sa ako daňový výdavok uplatní hodnota splateného vkladu v ocenení stanovenom podľa zákona o dani z príjmov účinného do 31.12.2015.
Podiel na likvidačnom zostatku spoločnosti s ručením obmedzeným alebo družstva vyplatený spoločníkovi spoločnosti s ručením obmedzeným alebo členovi družstva z likvidačného zostatku pri zániku spoločnosti alebo družstva likvidáciou je predmetom dane z príjmov, ak obchodná spoločnosť alebo družstvo vstúpila do likvidácie najskôr 1. januára 2017, alebo ak súd rozhodol o zrušení spoločnosti podľa osobitného predpisu najskôr 1. januára 2017. Jedná sa o príjem podľa § 3 ods. 1 písm. e) zákona o dani z príjmov. Z tohto príjmu plynúceho zo zdrojov na území Slovenskej republiky daňovníkovi s neobmedzenou daňovou povinnosťou sa daň vyberá zrážkou vo výške 7 %.
Základom dane pre daň vyberanú zrážkou je podiel na likvidačnom zostatku znížený o hodnotu splateného vkladu zistenú podľa § 25a písm. c) až f) zákona o dani z príjmov za každý podiel jednotlivo, pričom ak je hodnota jednotlivého splateného vkladu vyššia ako podiel na likvidačnom zostatku, na rozdiel sa neprihliada. Pri splatenom vklade obstaranom do 31.12.2015 sa ako daňový výdavok uplatní hodnota splateného vkladu v ocenení stanovenom podľa zákona o dani z príjmov účinného do 31.12.2015.
Podiel na výsledku podnikania vyplácaný tichému spoločníkovi obchodnej spoločnosti (okrem verejnej obchodnej spoločnosti) zo zisku vykázanom za zdaňovacie obdobie začínajúce najskôr 1.1.2017 podlieha dani z príjmov a zdaňuje sa daňou vyberanou zrážkou vo výške 7 %, ak plynie zo zdrojov na území Slovenskej republiky daňovníkovi s neobmedzenou daňovou povinnosťou (rezidentovi SR).
Zrážku dane je povinný vykonať platiteľ dane, ktorým je obchodná spoločnosť, a to pri výplate, poukázaní alebo pri pripísaní úhrady v prospech tichého spoločníka. Základom dane je iba príjem neznížený o výdavky. Túto zrazenú daň odvedie spoločnosť správcovi dane najneskôr do pätnásteho dňa nasledujúceho po mesiaci, v ktorom bol príjem vyplatený. V rovnakej lehote je obchodná spoločnosť ako platiteľ dane povinná predložiť správcovi dane oznámenie o zrazení a odvedení dane, a to na tlačive, ktoré je zverejnené na internetovej stránke finančnej správy.
Podiel člena pozemkového spoločenstva s právnou subjektivitou na zisku a na majetku a podiel na likvidačnom zostatku pozemkového spoločenstva s právnou subjektivitou - § 3 ods. 1 písm. g) zákona
S účinnosťou od 1.1.2017 sa zdaňujú podiely členov pozemkového spoločenstva s právnou subjektivitou na zisku a na majetku určenom na rozdelenie medzi členov pozemkového spoločenstva s právnou subjektivitou podľa § 20 zákona č. 97/2013 Z. z. o pozemkových spoločenstvách vykázanom za zdaňovacie obdobie začínajúce najskôr 1.1.2017, ako aj podiel na likvidačnom zostatku pozemkového spoločenstva s právnou subjektivitou, ak tieto príjmy presiahnu v príslušnom zdaňovacom období 500 eur od jednotlivého pozemkového spoločenstva s právnou subjektivitou. Zdaniteľným príjmom je teda iba príjem v sume prevyšujúcej 500 eur od jednotlivého pozemkového spoločenstva s právnou subjektivitou dosiahnutý v príslušnom zdaňovacom období. Za pozemkové spoločenstvo s právnou subjektivitou sa považuje aj zahraničná osoba vyplácajúca obdobný príjem.
Ak podiel na zisku alebo podiel na likvidačnom zostatku dosiahne fyzická osoba, ktorá je daňovníkom s neobmedzenou daňovou povinnosťou (rezidentom Slovenskej republiky)
od pozemkového spoločenstva na území Slovenskej republiky, daň sa vyberie zrážkou vo výške 7 %,
od zahraničného pozemkového spoločenstva s výnimkou daňovníka nezmluvného štátu [podľa § 2 písm. x) zákona o dani z príjmov], takýto podiel na zisku zdaní fyzická osoba podaním daňového priznania k dani z príjmov, pričom sa zahrnie do osobitného základu dane [podľa § 51e ods. 1 písm. a) zákona o dani z príjmov] a zdaní sadzbou dane vo výške 7 %. Ak bude tento podiel na zisku alebo podiel na likvidačnom zostatku zdanený v zmluvnom štáte v súlade so zmluvou o zamedzení dvojitého zdanenia, uplatní rezident SR v daňovom priznaní za účelom zamedzenia dvojitého zdanenia príslušnú metódu určenú touto zmluvou (spravidla metódu zápočtu dane),
od zahraničného pozemkového spoločenstva, ktoré je daňovníkom nezmluvného štátu [podľa § 2 písm. x) zákona o dani z príjmov], fyzická osoba ho zdaní podaním daňového priznania k dani z príjmov, pričom ho zahrnie do osobitného základu dane [podľa § 51e ods. 1 písm. b) zákona o dani z príjmov] a zdaní sadzbou dane vo výške 35 %.
Základom dane z podielov na zisku je iba príjem neznížený o daňové výdavky, a to aj v prípade dane vyberanej zrážkou, ako aj v prípade zaradenia príjmu do osobitného základu dane v podanom daňovom priznaní.
Základom dane z podielu na likvidačnom zostatku pozemkového spoločenstva s právnou subjektivitou je príjem znížený o hodnotu splateného vkladu zistenú podľa § 25a písm. c) až f) za každý podiel jednotlivo, pričom ak je hodnota splateného vkladu vyššia ako podiel na likvidačnom zostatku, na rozdiel sa neprihliada. Pri splatenom vklade obstaranom do 31.12.2015 sa ako daňový výdavok uplatní hodnota splateného vkladu v ocenení stanovenom podľa príslušných ustanovení zákona účinných do 31.12.2015.
Pri príjmoch, z ktorých sa daň vyberá zrážkou, zrážku dane je povinný vykonať platiteľ dane, ktorým je pozemkové spoločenstvo, a to pri výplate, poukázaní alebo pri pripísaní úhrady v prospech člena pozemkového spoločenstva. Túto zrazenú daň pozemkové spoločenstvo odvedie správcovi dane najneskôr do pätnásteho dňa nasledujúceho po mesiaci, v ktorom bol príjem vyplatený. V rovnakej lehote je pozemkové spoločenstvo ako platiteľ dane povinné predložiť správcovi dane oznámenie o zrazení a odvedení dane, a to na tlačive, ktoré je zverejnené na internetovej stránke finančnej správy.
Zrazením a odvedením dane vybratej zrážkou je daňová povinnosť fyzickej osoby ako člena pozemkového spoločenstva s právnou subjektivitou splnená a fyzickej osobe nevzniká v súvislosti s týmto príjmom žiadna iná daňová povinnosť. Zrazenú a odvedenú daň si fyzická osoba nemôže započítať ako zaplatený preddavok na daň, ktorý môže daňový úrad vrátiť v prípade, ak fyzickej osobe nevznikne povinnosť podať daňové priznanie k dani z príjmov za príslušné zdaňovacie obdobie.
podiel na zisku (dividenda) vyplácaný zo zisku obchodnej spoločnosti alebo družstva určeného na rozdelenie osobám, ktoré sa podieľajú na ich základnom imaní, alebo členom štatutárneho a dozorného orgánu tejto spoločnosti alebo družstva, aj keď sú zamestnancami tejto obchodnej spoločnosti alebo družstva (okrem podielu na zisku spoločníka verejnej obchodnej spoločnosti a komplementára komanditnej spoločnosti), a to podiely na zisku vykázanom za zdaňovacie obdobia rokov 2004 až 2016,
nepeňažné plnenie poskytnuté držiteľom vo forme hodnoty stravy poskytnutej poskytovateľovi zdravotnej starostlivosti na odbornom podujatí podľa zákona č. 362/2011 Z. z. o liekoch a zdravotníckych pomôckach určenom výhradne na vzdelávací účel a nepeňažné plnenie poskytnuté držiteľom vo forme účasti poskytovateľa zdravotnej starostlivosti na sústavnom vzdelávaní podľa § 42 zákona č. 578/2004 Z. z. o poskytovateľoch zdravotnej starostlivosti; za účasť na sústavnom vzdelávaní sa nepovažuje hodnota ubytovania a dopravy poskytnutá v súvislosti s týmto vzdelávaním,
peňažné plnenie a nepeňažné plnenie poskytnuté z prostriedkov štátneho rozpočtu pri príležitosti udeľovania štátnych cien a štátnych vyznamenaní podľa osobitných predpisov.
Pre správne zdanenie príjmov dosiahnutých jednak na území Slovenskej republiky, ako aj v zahraničí, je potrebné vychádzať z určenia rezidencie daňovníka, či ide o rezidenta SR, alebo o rezidenta iného štátu.
Daňovníkom s neobmedzenou daňovou povinnosťou (rezidentom SR) je fyzická osoba, ktorá má na území Slovenskej republiky trvalý pobyt alebo sa tu obvykle zdržiava.
Fyzická osoba sa obvykle zdržiava na území Slovenskej republiky, ak na území Slovenskej republiky nemá trvalý pobyt, ale sa tu zdržiava aspoň 183 dní v príslušnom kalendárnom roku, a to súvisle alebo v niekoľkých obdobiach; do tohto obdobia sa započítava každý, aj začatý deň pobytu.
Predmetom dane daňovníka s neobmedzenou daňovou povinnosťou je príjem plynúci zo zdrojov na území Slovenskej republiky, ako aj zo zdrojov v zahraničí.
Daňovníkom s obmedzenou daňovom povinnosťou (nerezidentom SR) je fyzická osoba,
ktorá nemá na území Slovenskej republiky trvalý pobyt
ktorá sa na území Slovenskej republiky zdržiava menej ako 183 dní v príslušnom kalendárnom roku
ktorá sa na území Slovenskej republiky zdržiava viac ako 183 dní v príslušnom kalendárnom roku, ale iba na účely štúdia alebo liečenia alebo ktorá hranice do Slovenskej republiky prekračuje denne alebo v dohodnutých časových obdobiach len na účely výkonu závislej činnosti, ktorej zdroj je na území Slovenskej republiky.
Predmetom dane daňovníka s obmedzenou daňovou povinnosťou je iba príjem plynúci zo zdrojov na území Slovenskej republiky.
Zákon o dani z príjmov umožňuje daňovníkovi uplatniť nezdaniteľné časti základu dane na daňovníka a na jeho manželku alebo manžela, uplatnenie daňového bonusu na vyživované dieťa, uplatnenie zamestnaneckej prémie za splnenia zákonom vymedzených podmienok, zníženie základu dane o príspevky na doplnkové dôchodkové sporenie, ako aj o zaplatené úhrady súvisiace s kúpeľnou starostlivosťou.
Ak je základ dane daňovníka v roku 2018 rovný alebo je nižší ako 19 948 eur, nezdaniteľná časť je 3 830,02 eura.
Ak je základ dane daňovníka vyšší ako 19 948 eur, nezdaniteľná časť je rozdiel medzi sumou 8 817,016 a jednej štvrtiny základu dane daňovníka; ak táto suma je nižšia ako nula, nezdaniteľná časť základu dane ročne na daňovníka sa rovná nule.
Na nezdaniteľná časť základu dane na daňovníka nemá nárok ani daňovník, ktorému bol dôchodok priznaný spätne k začiatku zdaňovacieho obdobia alebo k začiatku predchádzajúcich zdaňovacích období a ak suma tohto dôchodku je v úhrne vyššia ako suma nezdaniteľnej časti základu dane stanovená pre zdaňovacie obdobie.
Ak daňovník dosiahne v zdaňovacom období roku 2018 základ dane rovnajúci sa alebo nižší ako 35 268,06 eura, nezdaniteľná časť základu dane je:
rozdiel medzi sumou 3 830,02 a vlastným príjmom manželky (manžela) žijúcej s ním v domácnosti, ak manželka (manžel) mala vlastný príjem nepresahujúci sumu 3 830,02 eura
Ak je základ dane daňovníka v zdaňovacom období roku 2018 vyšší ako 35 268,06 eura, nezdaniteľná časť základu dane je:
rozdiel medzi sumou 12 647,032 (63,4-násobok platného životného minima, ktoré k 1.1.2018 predstavuje sumu 199,48) a jednej štvrtiny základu dane daňovníka, ak manželka (manžel) žijúca s ním v domácnosti nemala žiadny vlastný príjem; ak táto suma je nižšia ako nula, nezdaniteľná časť základu dane na manželku (manžela) sa rovná nule
rozdiel medzi sumou 12 647,032 a jednej štvrtiny základu dane daňovníka zníženej o vlastný príjem manželky (manžela) žijúcej s ním v domácnosti, ak manželka (manžel) mala vlastný príjem; ak táto suma je nižšia ako nula, nezdaniteľná časť základu dane na manželku (manžela) sa rovná nule
Ak daňovník poberal v zdaňovacom období 2018 zdaniteľné príjmy zo závislej činnosti aspoň vo výške 2 880 eur alebo príjmy z podnikania a inej samostatnej zárobkovej činnosti aspoň vo výške 2 880 eur a vykázal základ dane (čiastkový základ dane z príjmov z podnikania a z inej samostatnej zárobkovej činnosti), môže si na toto vyživované dieťa uplatniť daňový bonus v ročnej výške 258,72 eura (12 x 21,56) resp. vo výške za počet mesiacov, v ktorých sa považovalo dieťa za vyživované (nezaopatrené).
daňovník dosiahol za zdaňovacie obdobie roku 2018 príjem aspoň 2 880 eur (musí ísť o príjem zo závislej činnosti alebo príjem z podnikania alebo z inej samostatnej činnosti; do príjmov sa nezahŕňajú tzv. pasívne príjmy, napr. príjem z prenájmu nehnuteľností, príjem z nepeňažnej výhry, príjem z predaja nehnuteľností, príjem z vyplatenia podielového listu),
daňovník nevykázal daňovú stratu z príjmov z podnikania alebo z inej samostatnej zárobkovej činnosti,
Nárok na uplatnenie zamestnaneckej prémie za zdaňovacie obdobie 2018 má daňovník len v prípade splnenia základných podmienok:
zamestnanec musí za rok 2018 dosiahnuť zdaniteľné príjmy zo závislej činnosti len zo súčasného alebo z predchádzajúceho pracovnoprávneho vzťahu (aj príjmy z dohôd o prácach vykonávaných mimo pracovného pomeru), služobného pomeru, štátnozamestnaneckého pomeru alebo členského pomeru, alebo z obdobného vzťahu, v ktorom je zamestnanec pri výkone práce pre platiteľa príjmu povinný dodržiavať pokyny alebo príkazy platiteľa príjmu a zdaniteľné príjmy z prostriedkov sociálneho fondu poskytované podľa zákona o sociálnom fonde,
dosiahnuté posudzované príjmy musia byť v úhrnnej výške aspoň 6-násobok minimálnej mzdy (2 880 eur),
Nárok na uplatnenie zamestnaneckej prémie nevzniká tomu zamestnancovi, ktorý súčasne poberal aj iné príjmy [napr. podiel na zisku (dividenda) vyplácaný zo zisku obchodnej spoločnosti alebo družstva, určeného na rozdelenie osobám, ktoré sa podieľajú na ich základnom imaní, alebo členom štatutárneho a dozorného orgánu tejto obchodnej spoločnosti alebo družstva, aj keď sú zamestnancami tejto obchodnej spoločnosti alebo družstva, alebo podiel člena pozemkového spoločenstva s právnou subjektivitou na výnosoch a na majetku určenom na rozdelenie medzi členov pozemkového spoločenstva s právnou subjektivitou, príjem za prácu likvidátora, prokuristu, núteného správcu, člena družstva, spoločníka a konateľa spoločností s ručením obmedzeným, ústavného činiteľa SR, člena štatutárneho orgánu, odmeny obvinených vo väzbe, príjmy plynúce v súvislosti s minulým, súčasným alebo budúcim výkonom závislej činnosti alebo funkcie bez ohľadu na to, či daňovník pre platiteľa príjmu skutočne vykonával, vykonáva alebo bude vykonávať túto závislú činnosť alebo funkciu, obslužné, nepeňažný príjem vo výške 1 % zo vstupnej ceny vozidla poskytnutého zamestnávateľom na používanie na služobné a súkromné účely, podiel na zisku vyplatený obchodnou spoločnosťou alebo družstvom zamestnancovi bez účasti na základom imaní tejto spoločnosti alebo družstva a poberal iné zdaniteľné príjmy (príjmy z podnikania, z inej samostatnej zárobkovej činnosti a z prenájmu, z kapitálového majetku a ostatné príjmy)].
Ak daňovník za zdaňovacie obdobie 2018 dosiahne zdaniteľné príjmy zo závislej činnosti, posudzované na účely priznania zamestnaneckej prémie v sume aspoň 2 880 eur a nižšej ako 5 760 eur, vzhľadom na mechanizmus výpočtu zamestnaneckej prémie, mu nárok na zamestnaneckú prémiu nevzniká (výsledkom výpočtu zamestnaneckej prémie je záporné číslo).
Ak daňovník za príslušné zdaňovacie obdobie dosiahne zdaniteľné príjmy zo závislej činnosti, posudzované na účely priznania zamestnaneckej prémie najmenej vo výške 5 760 eur, potom zamestnanecká prémia sa vypočíta ako 19 % z rozdielu sumy nezdaniteľnej časti základu dane na daňovníka a základom dane vypočítaným podľa § 5 ods. 8 zákona z posudzovaných príjmov daňovníka. Postupné znižovanie zamestnaneckej prémie je zavedené v nadväznosti na výšku základu dane každého daňovníka, ktorý si uplatní zamestnaneckú prémiu, a to až do úplného zániku uplatnenia nároku na túto zamestnaneckú prémiu. Nárok na zamestnaneckú prémiu za rok 2018 môže vzniknúť tomu daňovníkovi, ktorý poistné a príspevky viažuce sa k zdaniteľným príjmom zo závislej činnosti zaplatil vo vyššej sume, napr. zaplatil nedoplatok z ročného zúčtovania poistného na verejné zdravotné poistenie za predchádzajúce zdaňovacie obdobie.
Preddavky na daň platí v priebehu preddavkového obdobia daňovník, ktorého posledná známa daňová povinnosť presiahla 2 500 eur, pričom preddavkové obdobie je obdobie od prvého dňa nasledujúceho po uplynutí lehoty na podanie daňového priznania za predchádzajúce zdaňovacie obdobie do posledného dňa lehoty na podanie daňového priznania v nasledujúcom zdaňovacom období. Bežne teda trvá od 1. 4. do 31. 3. nasledujúceho roka. Pojem posledná známa daňová povinnosť je vymedzený v § 34 ods. 5 zákona o dani z príjmov.
uvedené v § 7 zákona o dani z príjmov (z kapitálového majetku), alebo
uvedené v § 8 zákona o dani z príjmov (ostatné príjmy), alebo
z ktorých sa daň vyberá zrážkovým spôsobom (§ 43 zákona o dani z príjmov), alebo
zo závislej činnosti zdaňované preddavkovým spôsobom podľa § 35 zákona o dani z príjmov,
ktorý okrem iných druhov príjmov dosahuje aj príjmy zo závislej činnosti a tento čiastkový základ dane tvorí viac ako 50 % zo súčtu čiastkových základov dane z príjmov podľa § 5 a § 6 zákona o dani z príjmov,
Ak základ dane daňovníka tvorí súčet čiastkových základov dane z príjmov podľa § 5 a 6 a čiastkový základ dane z príjmov zo závislej činnosti tvorí 50 % a menej zo súčtu čiastkových základov dane podľa § 5 a 6, preddavky na daň sa platia v polovičnej výške.
Preddavky sa platia miestne príslušnému správcovi dane vo výške a v lehote splatnosti podľa zákona o dani z príjmov a platba sa označí podľa Vyhlášky MF SR č. 378/2011 Z.z [.pdf; 39 kB; nové okno] o spôsobe označovania platby (podrobne v záložke Finančné vyrovnanie).
Ak posledná známa daňová povinnosť daňovníka presiahla 2 500 eur a nepresiahla 16 600 eur, daňovník je povinný platiť štvrťročné preddavky na daň na bežné zdaňovacie obdobie, a to vo výške 1/4 poslednej známej daňovej povinnosti. Štvrťročné preddavky na daň sú splatné do konca každého kalendárneho štvrťroka.
Ak posledná známa daňová povinnosť daňovníka presiahla 16 600 eura, daňovník je povinný platiť mesačné preddavky na daň na bežné zdaňovacie obdobie, a to vo výške 1/12 poslednej známej daňovej povinnosti. Tieto preddavky na daň sú splatné do konca každého kalendárneho mesiaca.
Poslednou známou daňovou povinnosťou (§ 34 ods. 5 zákona o dani z príjmov účinného od 1.1.2015) sa rozumie daň vypočítaná:
zo základu dane (čiastkového základu dane) z príjmov podľa § 5 a § 6 ods. 1 a 2 zákona o dani z príjmov zníženého o odpočet daňovej straty a príjmov podľa § 6 ods. 3 a 4 zákona o dani z príjmov uvedeného v poslednom daňovom priznaní,
zníženého o nezdaniteľnú časť základu dane na daňovníka podľa § 11 ods. 2 písm. a) zákona o dani z príjmov platnú v zdaňovacom období, na ktoré sú platené preddavky na daň,
pri použití sadzby dane uvedenej v § 15 písm. a) zákona o dani z príjmov, platnej v zdaňovacom období, na ktoré sú platené preddavky na daň;
Ak daňovník skončil podnikanie, inú samostatnú zárobkovú činnosť, prenájom (v zmysle § 17 ods. 9 zákona o dani z príjmov), poberanie príjmov z použitia diela a použitia umeleckého výkonu (§ 6 ods. 4 zákona o dani z príjmov) a výkon závislej činnosti a poberanie príjmov (§ 5 zákona o dani z príjmov), z ktorých sa platia preddavky na daň podľa § 34 ods. 6 a 7 zákona o dani z príjmov, nie je povinný platiť preddavky na daň, a to od platby preddavku, ktorá je splatná po dni, v ktorom došlo k zmene rozhodujúcich skutočností; daňovník s príjmami z použitia diela a použitia umeleckého výkonu (§ 6 ods. 4 zákona o dani z príjmov) oznámi túto skutočnosť správcovi dane.
Daňový subjekt, jeho zákonný zástupca (rodič neplnoletého daňového subjektu, osvojiteľ neplnoletého daňového subjektu), alebo jeho opatrovník sa môže dať zastupovať zástupcom, ktorého si zvolí a ktorý koná v rozsahu plnomocenstva udeleného písomne alebo ústne do zápisnice u správcu dane.
Fyzická osoba je povinná požiadať správcu dane o registráciu, ak
na území Slovenskej republiky získa povolenie na podnikanie alebo oprávnenie na podnikanie,
na území Slovenskej republiky začala vykonávať inú samostatnú zárobkovú činnosť,
na území Slovenskej republiky prenajala nehnuteľnosť okrem pozemku
Bližšie informácie o registrácii daňovníka sú uvedené v časti Registrovanie